קבוצת הפיתוח של האו"ם

קבוצת האו"ם לפיתוח בר-קיימה (באנגלית: The United Nations Sustainable Development Group; בראשי תיבות: UNSDG, לשעבר: The United Nations Development Group, בראשי תיבות: UNDG; קבוצת הפיתוח של האו"ם) הוא ארגון מאוחד של גופי האו"ם, שהוקם על ידי מזכ"ל האו"ם ב-1997 כחלק מרפורמה במערך גופי הארגון, על מנת לשפר את היעילות של תוכניות פיתוח שמפעילות האומות המאוחדות ברמה המדינתית. הארגון מרכז 34 סוכנויות, קרנות ותוכניות הפועלות תחת האו"ם, השוקדות יחד לפיתוח בר-קיימה, החל בתוכנית הפיתוח של האו"ם (United Nations Development Programme) וכלה בארגון העבודה הבינלאומי של האו"ם (ILO). ה-UNSDG משמש פורום ברמה גבוהה לגיבוש מדיניות משותפת וקבלת החלטות. הוא מנחה, תומך, עוקב ומפקח על תיאום פעולות הפיתוח ב-162 מדינות וטריטוריות. ב-1997 נשמעו באו"ם קולות הקוראים לאחד את כלל סוכניות האו"ם שעוסקות בענייני פיתוח, מאחר ששלל תוכניות הפיתוח של האו"ם, קרנותיו וסוכנויותיו המיוחדות חפפו בתחומי הפעילות האחת של השנייה. ההצעה הראשונית הייתה לאחד את היוניצ"ף, את תוכנית המזון העולמית (World Food Programme) ואת קרן האוכלוסייה של האו"ם (United Nations Population Fund) תחת ארגון תוכנית הפיתוח של האו"ם. לבסוף, החליט מזכ"ל האו"ם קופי ענאן לפעול להקמת אונד"ג, וזכה על כך לשבחים מפי אמרכל תוכנית הפיתוח ג'יימס ספת (James Speth). דו"ח היעדים האסטרטגיים של הארגון לשנים 2010–2011, עמד על טיבם של יעדיו: "כדי לפעול בעקבות דו"ח המדיניות המקיף התלת-שנתי (Triennial Comprehensive Policy Review; בראשי תיבות: TCPR) ולענות על יעדי פיתוח כלל-עולמיים, וכן כדי להבטיח שמערך הפיתוח באו"ם מציג שיפור ברמת המיקוד והלכידות שלו, פיתח אונד"ג והגדיר שורה של יעדים אסטרטגיים ל-2010–2011. היעדים האסטרטגיים של אונד"ג מעניקים הכוונה לארגונים החברים באונד"ג, במאמציהם ברמה העולמית, האזורית והמדינתית, בהבאה לשינוי מורגש באיכות ובמידת ההשפעה של תמיכת האו"ם ברמת המדינה." בינואר 2018, קבוצת הפיתוח של האו"ם (UNDG) אורגנה מחדש לקבוצת האו"ם לפיתוח בר-קיימה (UNSDG) במטרה להאיץ את ההתקדמות לעבר היעדים לפיתוח בר-קיימה. להלן חברי הארגון, החל מינואר 2022: ארגון המזון והחקלאות (Food and Agriculture Organization - FAO) הקרן הבינלאומית לפיתוח חקלאי (International Fund for Agricultural Development - IFAD) ארגון העבודה הבינלאומי (International Labour Organization - ILO) ארגון ההגירה הבינלאומי (International Organization for Migration - IOM) מרכז הסחר הבינלאומי (International Trade Centre - ITC) איגוד הטלקומוניקציה הבינלאומי (International Telecommunications Union - ITU) משרד האו"ם לתיאום עניינים הומניטריים (United Nations Office for the Coordination of Humanitarian Affairs - OCHA) משרד הנציב העליון של האו"ם לזכויות האדם (Office of the High Commissioner for Human Rights - OHCHR) התוכנית המשותפת של האו"ם בנושא HIV/איידס (Joint United Nations Programme on HIV/AIDS - UNAIDS) ועידת האו"ם לסחר ופיתוח (United Nations Conference on Trade and Development - UNCTAD) מחלקת האו"ם לענייני כלכלה וחברה (United Nations Department of Economic and Social Affairs - UN DESA) תוכנית הפיתוח של האו"ם (United Nations Develpment Programme - UNDP)/הקרן לפיתוח הון של האו"ם (United Nations Capital Development Fund - UNCDF)/מתנדבי האומות המאוחדות (United Nations Volunteers - UNV) מחלקת האו"ם לעניינים פוליטיים ובניית שלום (United Nations Department of Political and Peacebuilding Affairs - DPPA) הנציבות הכלכלית של האומות המאוחדות לאפריקה (United Nations Economic Commission for Africa - UN ECA) הנציבות הכלכלית של האומות המאוחדות לאירופה (United Nations Economic Commission for Europe - UNECE) הנציבות הכלכלית של האו"ם לאמריקה הלטינית והקריביים (United Nations Economic Commission for Latin America and the Caribbean - UN ECLAC) התוכנית הסביבתית של האו"ם (United Nations Environment Programme - UNEP) הנציבות הכלכלית והחברתית של האו"ם לאסיה והאוקיינוס השקט (The United Nations Economic and Social Commission for Asia and the Pacific - ESCAP) ארגון החינוך, המדע והתרבות של האו"ם (United Nations Educational, Scientific and Cultural Organization - UNESCO) הנציבות הכלכלית והחברתית של האו"ם למערב אסיה (United Nations Economic and Social Commission for Asia and the Pacific - UN ESCWA) קרן האוכלוסייה של האו"ם (United Nations Population Fund - UNFPA) תוכנית היישובים של האו"ם (United Nations Human Settlements Programme - UN-Habitat) נציבות האו"ם לפליטים (United Nations High Commissioner for Refugees - UNHCR) קרן החירום הבינלאומית של האומות המאוחדות לילדים (United Nations Children's Fund - UNICEF) ארגון האו"ם לפיתוח תעשייתי (United Nations Industrial Development Organization - UNIDO) משרד האו"ם להפחתת סיכוני אסונות (United Nations Office for Disaster Risk Reduction - UNDRR) משרד האו"ם לסמים ופשיעה (United Nations Office on Drugs and Crime - UNODC) משרד האו"ם לשירותי פרויקטים (United Nations Office for Project Services - UNOPS) משרד האו"ם לתמיכה בבניית שלום (United Nations Peacebuilding Support Office - UN PBSO) אונר"א (United Nations Relief and Works Agency for Palestine Refugees in the Near East - UNRWA) ארגון האו"ם לקידום והעצמת נשים (UN Women), או בשמו האחר: הישות של האו"ם לענייני שוויון מגדרי ולהעצמת נשים (United Nations Entity for Gender Equality and the Empowerment of Women) ארגון התיירות העולמי (United Nations World Tourism Organization - UNWTO) תוכנית המזון העולמית (World Food Programme - WFP) ארגון הבריאות העולמי (World Health Organization - WHO) הארגון המטאורולוגי העולמי (World Meteorological Organization - WMO) המועצה הכלכלית-חברתית של האומות המאוחדות והעצרת הכללית של האומות המאוחדות מפקחות על אונד"ג ומעניקות לו ייפוי כוח. כמו כן, נתון אונד"ג תחת פיקוחה של הוועדה הכלכלית והפיננסית (הוועדה השנייה) של העצרת הכללית. תחת ידיו של הגוף הופקו דו"חות בעבור העצרת הכללית, כמו: ניתוח סטטיסטי מקיף של מימון פעולות מעשיות לשם פיתוח של מערך האו"ם לשנת 2006, וניתוח סטטיסטי מקיף של מימון פעולות מעשיות לשם פיתוח של מערך האו"ם לשנת 2007. ראשי הארגון מתחילת פעילותו הם: ארצות הברית ג'יימס ספת (James Speth) (1997–1999) הממלכה המאוחדת מארק מלוק בראון (Mark Malloch Brown) (1999–2005) טורקיה כמאל דרוויש (Kemal Derviş) (2005–2009) ניו זילנד הלן קלארק (2009–2017) ברזיל אכים שטייניר (Achim Steiner) (2017–ואילך) הוועדה הביצועית מורכבת מארבע הסוכנויות המייסדות של הגוף - תוכנית הפיתוח, קרן האוכלוסייה, יוניצ"ף ותוכנית המזון העולמית. כמו כן, הנציב העליון למען זכויות האדם הוא חבר הוועדה אקס-אופיציו (מתוקף תפקידו). בתקופת כהונתו של כמאל דרוויש כראש הארגון, הוקמה "קבוצת הייעוץ" לאונד"ג (UNDG Advisory Group), שמעניקה שירותי ייעוץ והכוונה לאמרכל אונד"ג, בעניין ניהול ההיבטים הביצועיים של הארגון ושל מערך המתאמים המקומיים (Residnet Coordinator) של האו"ם. ב-2009 מנתה קבוצת הייעוץ כמה ארגונים שהיו בגדר חברים קבועים: ארגון המזון והחקלאות, ארגון העבודה הבינלאומי, תוכנית הפיתוח, אונסק"ו, קרן האוכלוסייה, יוניצ"ף, נציבות האו"ם לפליטים, תוכנית המזון העולמית, ארגון הבריאות העולמי וארגון הפיתוח התעשייתי. חברי קבוצת הייעוץ הלא-קבועים (לפי תקופה בת שנה, נכון ל-1 באוגוסט 2009) היו: תוכנית האיידס, המחלקה לענייני כלכלה וחברה והנציבות הכלכלית לאירופה (שייצגה את כל חמש הנציבויות האזוריות). המשרד לתיאום פעולות הפיתוח (Development Operations Coordination Office; בראשי תיבות: DOCO) מהווה רכיב מרכזי באונד"ג. פעילותו נועדה לעודד קידום כלכלי וחברתי על ידי מתן תמיכה של האו"ם. המשרד היה חלק חשוב בהקמת אונד"ג ב-1997, באיחוד מערך האו"ם לשיפור איכות הסיוע של האו"ם בתחום הפיתוח. המשרד לתיאום מוביל להגברת התמיכה האסטרטגית של האו"ם במיזמים וביעדים לאומיים, מייעל פעילויות, מפחית עלויות עסקה בעבור ממשלות, ובסופו של דבר מסייע להגשים את מטרות הפיתוח של המילניום (Millennium Development Goals) ומטרות אחרות שהוגדרו כיעדי פיתוח לפי הסכמה בינלאומית. ראו גם את האתר של המשרד לתיאום פעולות הפיתוח באתר ארכיון האינטרנט. אתר האינטרנט הרשמי של קבוצת הפיתוח של האו"ם (באנגלית) שותפי תוכנית הפיתוח של האו"ם, באתר ארכיון האינטרנט (באנגלית) UNDG Strategic Priorities for 2010-2011 Kilpatrick, Kate (July 2018), Switching Gears for 2030: Results of Development Coordination in 2017, (Report). United Nations Development Operations Coordination Office. p. 2. Retrieved 20 May 2019. UNSDG Members UNDG Governance Structures UNDG Mandates (TCPR/QCPR) General Assembly Executive Committee Kemal Derviş, 30 May 2008, United Nations Development Group UNDG Chair and Advisory Group UN Development Operations Coordination Office (DOCO)